
Raport
privind mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze aprobarea modificării tarifului pentru activitatea de colectare și transport a deșeurilor reziduale, voluminoase și periculoase a S.C. SOMA S.R.L. în Zona 1 Sibiu – Județul Sibiu, urmare a eliminării cheltuielilor cu depozitarea și contribuția pentru economia circulară

Prezentarea situației:
Prin adresa nr. 965/11.08.2023 ADI ECO Sibiu a solicitat operatorului de colectare SOMA SRL, ca până la data de 01 noiembrie 2023 să depună fișele de fundamentare aferente tarifelor pentru activitatea de colectare și transport a deșeurilor reziduale din deșeurile menajere și similare din cadrul contractelor de delegare în vigoare, care să fie fundamentate prin luarea în considerare doar a contravalorii cheltuielilor aferente activității prestate, calculată pe baza tarifului aprobat, prin eliminirea tarifului operatorului depozitului de deșeuri și a cheltuielilor cu contribuția pentru economia circulară.
Operatorul depozitului va factura astfel, către unitățile administrativ-teritoriale, contravaloarea activității de depozitare și contravaloarea contribuției pentru economia circulară, calculată la cantitatea totală de deșeuri acceptată la depozitare, conform prevederilor art. 40 alin. (2) din Ordinul ANRSC nr. 640/2022 coroborate cu dispozițiile art. 47 alin. (5) și (6) din Legea nr. 101/2006 privind salubrizarea localităților, republicată.
[bookmark: _Hlk147919203][bookmark: _Hlk147916450]Conform art. V alin. (1) din Ordonanţa de urgenţă a Guvernului nr. 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006, modificată prin Ordonanța de urgență a Guvernului nr. 30/2023, autorităţile administraţiei publice locale/ Asociaţiile de dezvoltare intercomunitară, după caz, care au aprobat includerea în tarifele activităţilor de salubrizare desfăşurate de operatori pe fluxul deşeurilor municipale a cheltuielilor cu contribuţia pentru economia circulară şi/sau, după caz, includerea unor cheltuieli aferente altor activităţi de salubrizare au obligaţia, să recalculeze şi să aprobe noile tarife aferente fiecărei activităţi de salubrizare în parte, prin luarea în considerare numai a cheltuielilor aferente activităţii respective, fără includerea cheltuielilor cu contribuţia pentru economia circulară şi a cheltuielilor cu alte activităţi desfăşurate de operatori pe fluxul deşeurilor municipale, în vederea conformării cu prevederile art. I pct. 1 şi art. II pct. 30, referitor la prevederile art. 28^6 alin. (2).
[bookmark: _Hlk147914318]Solicitarea ADI ECO Sibiu vine și în contextul în care conform aceleași Ordonanţa de urgenţă a Guvernului nr. 133/2022 pentru modificarea şi completarea Ordonanţei de urgenţă a Guvernului nr. 92/2021 privind regimul deşeurilor, precum şi a Legii serviciului de salubrizare a localităţilor nr. 101/2006 modificată prin Ordonanța de urgență a Guvernului nr. 30/2023, se prevede la art. V. alin. (2) faptul că “Până la data de 31 decembrie 2023, autorităţile administraţiei publice locale ale unităţilor/subdiviziunilor administrativ-teritoriale sau, după caz, asociaţiile de dezvoltare intercomunitară, pe baza mandatului special primit de la unităţile/subdiviziunile administrativ-teritoriale membre, au obligaţia ca pentru activităţile de sortare, tratare şi/sau depozitare, prin eliminare, a deşeurilor municipale prestate de operatori numai pe baza autorizaţiei de mediu să atribuie contractele de delegare a gestiunii activităţii/activităţilor respective, în vederea conformării cu prevederile art. II pct. 16 şi pct. 33, referitor la prevederile art. 14^4 şi art. 32^1.” La momentul actual, ADI ECO se află în procedura de evaluare a documentației depuse de către ofertantul TRACON SRL pentru delegarea prin concesiune a gestiunii activității de depozitare a deșeurilor reziduale din Județul Sibiu.

Prin urmare, la data de 10.10.2023, prin adresa 3.685, S.C. SOMA S.R.L. depune fișa de fundamentare a tarifului de colectare și transport a deșeurilor municipale aferente contractului nr. 277/05.08.2016, potrivit prevederilor art. 40 alin. (2) din Ordinul 640/2022, coroborate cu dispozițiile art. 47 alin. (5) din Legea 101/2006 privind salubrizarea localităților, republicată.
Fata de cele anterior mentionate operatorul SC SOMA SRL, a scăzut din totalul cheltuielilor de exploatare, cheltuielile cu depozitarea și CEC-ul, reducându-se în consecință și profitul. 
Prin urmare, operatorul S.C. SOMA S.R.L., a modificat tarifele aferente activității de colectare și transport a deșeurilor municipale raportat la art. 36 alin. (1) lit. c) și potrivit formulei prevăzute la art. 37 alin. (1)  din Ordinul ANRSC nr. 640/2022, rezultând astfel:
· tariful pentru activitatea de colectare și transport a deșeurilor reziduale, voluminoase și periculoase: de  la tariful actual de 577,63 lei/tonă fără TVA la tariful de 382,07 lei/tonă fără TVA prin eliminarea cheltuielilor cu depozitarea și CEC-ul din totalul cheltuielilor de exploatare.

	Totodată art. 10 alin. (3) din “Contractul de delegare prin concesiune a gestiunii activității de colectare și transport a deșeurilor municipale în zona 1 Sibiu” nr.277/05.08.2016 prevede că : ”în situaţia intervenţiei de modificări legislative în ceea ce priveşte metodologia şi/sau formulele de calcul referitoare la ajustarea/modificarea tarifelor, se va avea în vedere legislaţia aplicabilă la data formulării solicitării de ajustare/modificare și respectarea încadrării în Planul anual de evoluție al tarifelor.
	În temeiul art. 89 alin. (1) și alin. (2), art. 129 alin. (1), alin. (2)  lit. d), alin. (7) lit. n), art. 132, art. 139 și art. 140 din OUG nr. 57/2019, privind Codul Administrativ, cu modificările și completările ulterioare, propun initierea unui proiect de hotărâre având ca obiect mandatarea primarului Comunei Sadu ca reprezentant al Comunei Sadu în Adunarea Generală a Asociației de Dezvoltare Intercomunitară “ECO” Sibiu să voteze aprobarea modificării tarifului pentru activitatea de colectare și transport a deșeurilor reziduale, voluminoase și periculoase a S.C. SOMA S.R.L. în Zona 1 Sibiu – Județul Sibiu, urmare a eliminării cheltuielilor cu depozitarea și contribuția pentru economia circular.

